P O N U D I T E L J I

 Domovi zdravlja

 Ustanove za zdravstvenu skrb

 Ustanove za zdravstvenu njegu

 Privatne prakse

Poštovani,

obavještavamo Vas da je Hrvatski zavod za zdravstveno osiguranje (u daljnjem tekstu: Zavod) dana 06. ožujka 2024. godine raspisao Natječaj za sklapanje ugovora o provođenju primarne zdravstvene zaštite iz obveznog zdravstvenog osiguranja za potrebe popune Mreže javne zdravstvene službe (u daljnjem tekstu: Natječaj).

**UPUTE ZA POPUNJAVANJE PONUDBENE DOKUMENTACIJE**

**Valjanom ponudom na Natječaj smatrat će se ponuda koja je dostavljena Zavodu u papirnatom obliku zajedno sa svim propisanim prilozima, a koje možete preuzeti s web stranice Zavoda. Razmatrat će se samo ponude zaprimljene do dana naznačenog u Natječaju uz ispravno popunjenu ponudbenu dokumentaciju.**

Ponudbena dokumentacija za ugovaranje zdravstvene zaštite sastoji se od:

1. osnovne podloge s podacima za djelatnost : opće/obiteljske medicine, zdravstvene zaštite predškolske djece i zdravstvene zaštite žena te osnovne podloge za djelatnost dentalne zdravstvene zaštite (polivalentne)
2. podloge za dodatne mogućnosti (posebni programi/preventivni programi, skupna praksa, 5\*), i to za djelatnosti opće/obiteljske medicine, zaštite predškolske djece, zdravstvene zaštite žena i dentalne zdravstvene zaštite (polivalentne)

**Ponude za dodatne mogućnosti mogu podnijeti zdravstvene ustanove i privatni zdravstveni radnici.**

1. podloge za djelatnost zdravstvene njege u kući.

*Podloge pod I. i II. možete naći ovdje.*

1. opća/obiteljska medicina

a) osnovna podloga Dr\_med\_24.doc

 b) dodatne mogućnosti OM\_dod.mogucnosti.doc

 Izjava o sudjelovanju u peer grupi.doc

1. zdravstvena zaštita predškolske djece

a) osnovna podloga Dr\_med\_24.doc

b) dodatne mogućnosti PED\_dod.mogucnosti.doc

 Izjava o sudjelovanju u peer grupi.doc

1. zdravstvena zaštita žena

a) osnovna podloga Dr\_med\_24.doc

b) dodatne mogućnosti GIN\_dod.mogucnosti.doc

 Izjava o sudjelovanju u peer grupi.doc

1. dentalna zdravstvena zaštita (polivalentna)

 a) osnovna podloga Dr\_dent\_24.doc

 b) dodatne mogućnosti DENT\_dod.mogucnosti.doc

 Izjava o sudjelovanju u peer grupi.doc

1. **OSNOVNA PODLOGA**

 **Djelatnosti: Opća/obiteljska medicina, zdravstvena zaštita predškolske djece, zdravstvena zaštita žena, dentalna zdravstvena zaštita (polivalentna)**

Obvezne podatke potrebno je upisati u za to predviđene rubrike i priložiti sve navedene priloge.

 Kako je 20. siječnja 2024. godine na snagu stupio novi Pravilnik o načinu izbora doktora primarne zdravstvene zaštite, nova tiskanica Izjave o izboru/promjeni izabranog doktora nalazi se od 20. siječnja 2024. godine na mrežnoj stranici Zavoda u rubrici „Tiskanice“. U skladu s navedenim za svaki izbor doktora primarne zdravstvene zaštite koji se provodi od 20. siječnja 2024. godine treba koristiti novu tiskanicu Izjave o izboru/promjeni izabranog doktora.

Do 19. siječnja 2024. godine u primjeni je tiskanica utvrđena Pravilnikom o načinu izbora doktora primarne zdravstvene zaštite ("Narodne novine", broj 147/14., 41/15. – ispravak i 129/17.).

 Navedeni prilog potrebno je dostaviti u 3 primjerka. Jedan primjerak izjave uvezuje se uz ponudu, dok se druga dva ne uvezuju.

1. **PODLOGA ZA DODATNE MOGUĆNOSTI**

**Djelatnosti: Opća/obiteljska medicina, zdravstvena zaštita predškolske djece, zdravstvena zaštita žena**

OPREMA*:* podatke o dijagnostičkoj opremi koju koristi ordinacija (npr. UZV, holter, dermatoskop i sl.) potrebno je navesti u za to previđena polja na dnu podloge. Podaci se ne odnose na opremu koja je kao obvezna utvrđena Pravilnikom o minimalnim uvjetima u pogledu prostora, radnika i medicinsko-tehničke opreme.

SUDJELOVANJE U RADU PEER GRUPE: vrednuje se kao pokazatelj kvalitete rada (QI) te ga je moguće, putem utvrđene Izjave, prijaviti Zavodu.

Peer grupa je grupa istovrsnih stručnjaka koja se sastaje dogovorenom dinamikom i ravnopravno raspravlja o pitanjima iz sadržaja svoga rada. U grupi sudjeluje najmanje 3 ravnopravna sudionika (poželjno 5-6) koji se sastaju 1 puta mjesečno/10 puta godišnje o čemu vode pisane zapisnike.

1. *Ponuda za posebne programe/preventivne programe:*

1) opća/obiteljska medicina evidentira ponudu s DA/NE za provođenje preventivnih pregleda (OM166 do OM172), nije potrebno posebno upisivati o kojem se preventivnom programu radi.

2) zdravstvena zaštita predškolske djece, zdravstvena zaštita žena evidentira ponudu za posebne programe/preventivne programe s DA/NE. Ukoliko se nudi provođenje preventivnog/posebnog programa treba navesti o kojem se programu radi (npr. praćenje rasta i razvoja djeteta, prehrana i praćenje i regulacija tjelesne težine u trudnoći i sl.).

Po obavljenom programu treba sačiniti informatičko izvješće koje treba sadržavati popis osiguranih osoba s MBO te s evidentiranim datumom sudjelovanja za svaku osiguranu osobu. Izvješće ostaje u ordinaciji za potrebe kontrole Zavoda.

1. *Ponuda za skupnu praksu*

Ponuda za skupnu praksu evidentira se u ponudi s DA/NE. U slučaju pozitivne ponude za obavljanje skupne prakse potrebno je navesti timove (ime, prezime, šifra doktora, adresa ordinacije, djelatnost) koji sudjeluju u skupnoj praksi. Također je potrebno priložiti i interni ugovor između članova skupne prakse iz kojeg je vidljivo da su svi članovi svojim potpisom suglasni sa sudjelovanjem u skupnoj praksi.

1. *5\* (pet zvjezdica)*

1\* sudjelovanje u e-zdravstvu evidentira se u ponudi s DA/NE (podrazumijeva korištenje funkcija e-upućivanja, e-naručivanja i svim ostalih e-funkcija koje će uvoditi Zavod)

2\* naručivanje na preglede u ordinaciji evidentira se s DA/NE (podrazumijeva postojanje sustava naručivanja pacijenata u određeni termin odnosno sustava planiranja i trijaže prihvata pacijenata)

3\* uzimanje uzoraka za primarnu laboratorijsku dijagnostiku evidentira se s DA/NE.

U djelatnosti zdravstvene zaštite predškolske djece umjesto uzimanje uzoraka za primarnu laboratorijsku dijagnostiku evidentira se uzimanje i dostava uzoraka za mikrobiološku dijagnostiku s DA/NE

U djelatnosti zdravstvene zaštite žena moguće je u podlozi za ugovaranje umjesto postupka „uzimanje uzoraka za primarnu laboratorijsku dijagnostiku“ ponuditi postupak „osigurano određeno vrijeme za tel. konzultacije osiguranim osobama. Ponuda za ugovaranje postupka „osigurano određeno vrijeme za tel. konzultacije osig. osobama“ bit će prihvaćena samo u slučaju da je upisan termin.

4\* savjetovalište (podrazumijeva rad s grupom barem 1x mjesečno odnosno 10 x godišnje). Po obavljenom savjetovanju treba sačiniti informatičko izvješće koje treba sadržavati popis osiguranih osoba s MBO te s evidentiranim datumom sudjelovanja za svaku osiguranu osobu u grupi. Izvješće ostaje u ordinaciji za potrebe kontrole Zavoda.

Za valjanu ponudu potrebno je zaokružiti DA/NE te u slučaju pozitivne ponude treba definirati/ navesti sadržaj savjetovališta specifičnog za pojedinu djelatnost (npr. grupa za potporu dojenju, trudnički tečajevi, savjetovalište za određene skupine bolesnika i sl.)

5\* osiguranje dostupnosti za telefonske konzultacije evidentira se s DA/NE (podrazumijeva osiguranje jednog dijela radnog vremena za telefonski kontakt sa pacijentom te je potrebno navesti termin u radnom vremenu u rasponu od 1 sata u tijeku kojega je osiguran takav kontakt)

U djelatnosti zdravstvene zaštite predškolske djece osiguranje dostupnosti za telefonske konzultacije podrazumijeva osiguranje telefonskog/mob/internetskog kontakta s roditeljem prema prethodnom dogovoru s liječnikom u slučaju potrebe praćenja akutnog bolesnika. U djelatnosti zdravstvene zaštite predškolske djece potrebno je osiguranje dostupnosti za telefonske konzultacije evidentirati s DA/NE bez navođenja termina.

**Djelatnost: Dentalna zdravstvena zaštita (polivalentna)**

*Dodatne mogućnosti*

A) Ponuda za posebne programe/preventivne programe evidentira se s DA/NE. U slučaju pozitivne ponude treba navesti o kojem se programu radi (npr. prevencija dentalnih anomalija kod djece i sl.). Po obavljenom programu treba sačiniti informatičko izvješće koje treba sadržavati popis osiguranih osoba s MBO te s evidentiranim datumom sudjelovanja za svaku osiguranu osobu. Izvješće ostaje u ordinaciji za potrebe kontrole Zavoda.

B) *Ponuda za skupnu praksu*

Ponuda za skupnu praksu evidentira se u ponudi s DA/NE. U slučaju pozitivne ponude za obavljanje skupne prakse potrebno je navesti timove (ime, prezime, šifra doktora, adresa ordinacije, djelatnost) koji sudjeluju u skupnoj praksi. Također je potrebno priložiti i interni ugovor između članova skupne prakse iz kojeg je vidljivo da su svi članovi svojim potpisom suglasni sa sudjelovanjem u skupnoj praksi.

C) *5\* (pet zvjezdica)*

1\* sudjelovanje u e-zdravstvu evidentira se u ponudi s DA/NE (podrazumijeva korištenje funkcija e-upućivanja, e-naručivanja i svim ostalih e-funkcija koje će uvoditi Zavod)

2\* naručivanje na preglede u ordinaciji evidentira se s DA/NE (podrazumijeva postojanje sustava naručivanja pacijenata na određeni termin odnosno sustava planiranja i trijaže prihvata pacijenata)

3\* rad s osobama s posebnim potrebama evidentira se s DA/NE

4\* organiziranje skupnog/specifičnog savjetovališta (podrazumijeva rad s grupom barem 1x mjesečno odnosno 10 x godišnje). Po obavljenom savjetovanju treba sačiniti informatičko izvješće koje treba sadržavati popis osiguranih osoba s MBO te s evidentiranim datumom sudjelovanja za svaku osiguranu osobu u grupi. Izvješće ostaje u ordinaciji za potrebe kontrole Zavoda. Za valjanu ponudu potrebno je zaokružiti DA/NE te u slučaju pozitivne ponude treba definirati/ navesti sadržaj savjetovališta specifičnog za djelatnost

 5\* dostupnost u slučaju hitnosti podrazumijeva osiguranje telefonskog/ mob /internetskog kontakta prema prethodnom dogovoru s liječnikom u slučaju potrebe praćenja akutnog bolesnika

Sve postupke koje je pojedini ugovorni subjekt ponudio za ugovaranje potrebno je informatički evidentirati na opisane načine kako bi Zavod kontrolom u ordinaciji mogao utvrditi da li se svi ponuđeni postupci i provode.

1. **PODLOGA ZA DJELATNOST ZDRAVSTVENE NJEGE U KUĆI**

Ponudu mogu podnijeti zdravstvene ustanove (domovi zdravlja, ustanove za zdravstvenu skrb i ustanove za zdravstvenu njegu) te privatne prakse.

Podlogu pod III. možete naći ovdje.

Djelatnost zdravstvene njege u kući :

1. zdravstvena ustanova/privatna praksa Njega\_24\_ustanova\_pp.doc
2. zdravstvena ustanova - podružnica Njega\_24\_podruznica.doc
* ponudu na podlozi za podružnicu može podnijeti ustanova za zdravstvenu skrb ili ustanova za zdravstvenu njegu ukoliko ima registriranu podružnicu na području županije za koju podnosi ponudu.

Ponuda za provođenje primarne zdravstvene zaštite, uz tražene priloge podnosi se nadležnim regionalnim uredima/područnim službama prema području za koje podnose ponudu.